คำสาปของผู้พัน

คำสาปของผู้พัน (  ) เป็นตำนานพื้นบ้านของญี่ปุ่นที่เล่าว่าผีของ ผู้พันแซนเดอส์ผู้ก่อตั้งเคเอฟซีได้สาปทีมเบสบอลฮันชินไทเกอร์ส

กล่าวกันว่าคำสาปนี้เกิดขึ้นกับทีมเพราะผู้พันโกรธเคืองต่อการกระทำต่อรูปปั้นของเขาที่ตั้งอยู่หน้าร้าน ซึ่งถูกโยนลงในแม่น้ำโดตมโบริโดยแฟน ๆ ของฮันชิน เช่นเดียวกับคำสาปในวงการกีฬา คำสาปของผู้พันถูกใช้เพื่ออธิบายถึงความล้มเหลวของทีมในปีต่อ ๆ มา แฟน ๆ บางคนเชื่อว่าทีมจะไม่มีวันชนะเจแปนซีรีส์อีกจนกว่ารูปปั้นจะถูกกู้ขึ้นมา พวกเขาลงเล่นในเจแปนซีรีส์อีกสามครั้งและพ่ายแพ้ในปี 2003, 2005 และ 2014 ก่อนที่จะชนะในปี 2023

การเปรียบเทียบมักเกิดขึ้นระหว่างทีมฮันชินไทเกอร์สกับทีมบอสตันเรดซอกส์ ซึ่งกล่าวกันว่าอยู่ภายใต้คำสาปของแบมบิโน จนกระทั่งพวกเขาชนะการแข่งขันเวิลด์ซีรีส์ ในปี ค.ศ. 2004 คำสาปของผู้พันยังถูกใช้เป็นภัยคุกคามต่อผู้ที่ต้องการเปิดเผยสูตรลับของเคเอฟซีอีกด้วย

 อ้างอิง 

หมวดหมู่:ตำนานพื้นบ้านของญี่ปุ่น
หมวดหมู่:เคเอฟซี